**Környezetgazdaságtan 1.**

* Kód: PM-KKONB054
* Szemeszter: 6
* Kreditszám: 2
* Órák száma (ea/gy/lab): 2/0/0
* Számonkérés módja: félévközi jegy
* Előfeltételek: Közgazdaságtan 1.
* Tantárgy felelős: Kiss Tibor dr.
* Tantárgy koordinátor: Kiss Tibor dr.

**Rövid leírás:**

Környezetvédelmi és környezetgazdasági kihívások, problémák, megoldások az emberiség fejlődésének különböző időszakaiban. A legfontosabb közgazdasági elméletek áttekintése, a környezetgazdaságtan, mint tudományterület kialakulása. Közgazdasági, környezetgazdasági alapismeretek, üzemgazdaságtani számítások, megtérülés, díjpolitika, lakossági elfogadtatás, marketing-PR alapismeretek. Az állam és gazdaság viszonyrendszere, szabályozási, vezérlési folyamatai. Európai Uniós és hazai fejlesztéspolitika. Ökológiai gondolkodás, a bioszféra működését meghatározó legfontosabb elvek. A Föld, mint egységes rendszer, ezen belül az emberiség szerepe. Homeosztázis, önszabályozás és önszerveződés. Lehetséges analógiák a társadalom és a gazdaság területén. A társadalmi és gazdasági metabolizmus definiálása. Az élelmiszer, nyersanyag- és energiaellátás folyamatának módjai és azoknak a bioszféra „szolgáltatásaiból” való igénybevétele. A korlátosság különböző szintje. Rendszerszervezési és rendszerelméleti alapismeretek. Vezérlési és szabályozási alapismeretek, pozitív-negatív visszacsatolás, önszabályozó folyamatok, kibernetika. Az állam piackonform beavatkozásának lehetőségei, a gazdaság önszervező folyamatai. Az ökológia alapelveinek érvényesítése, az önszabályozás képességének biztosítása – integráció, koordinációs modell. Környezetileg és gazdaságilag fenntartható település-, és régióüzemeltetési rendszerek. Erőforrás-gazdálkodás, primer-szekunder nyersanyagok, hagyományos megújuló energiák, ökológiai lábnyom, IPPC. A rendszergondolkodás alkalmazásának lehetőségei és távlatai, a tudatos önszabályozás választása.

**Általános követelmények:**

A foglalkozásokon minimum 70%-os részvétel, zárthelyi dolgozat, beadandó feladat teljesítése

**Cél:**

-Megismertetni a hallgatókkal a környezetvédelem, a fenntartható fejlődés szükségességét hirdető ökológiai gondolat gazdasági aspektusait.
-Elérni azt, hogy a hallgatók képesek legyenek a környezetvédelmi ismeretek felsőfokú elsajátítására, logikus összefüggésekben és nagy rendszerekben gondolkodjanak, és tudják mindezeket felhasználni a gazdasággal összefüggő területeken.
-Annak tudatosítása, hogy a környezetgazdaságtan tudományának kiemelkedő jelentősége van Földünk globális, és lokális környezetvédelmi válságtüneteinek kezelésében.

**Módszer:**

-PPT bemutatóval támogatott előadások
-Ökológiai témájú csapatjáték megtartása, kielemzése
-Esettanumányok

**Irodalom:**

Buday-Sántha Attila: Környezetgazdálkodás. 3. bőv., átd. kiad. Bp.; Pécs, Dialóg Campus, 2006.
Szlávik János: Környezetgazdaságtan, Budapest, BMGE-TYPOTEX, 2007.
Ökováros – Ökorégió Koncepció 1-2-3-4. fejezetei
J.E. Lovelock: Gaia Halványuló arca. Utolsó figyelmeztetés. Akadémiai Kiadó, Budapest, 2010
J.R. NcNeill: Valami új a nap alatt. A huszadik század környezettörténete. Ursus Libris. 2011.

**Követelmények a szorgalmi időszakban:**

-A foglalkozásokon minimum 70%-os részvétel
-A tenger urai csapatjátékban való részvétel; játékhoz kapcsolódó tapasztalatok elemzése, valamint megoldási javaslatok rövid, írásos összefoglalása
-Eredményes zárthelyi dolgozat

**Követelmények a vizsgaidőszakban:**

-

**Pótlások:**

TVSZ szerint.

**Félévközi ellenőrzések (beszámolók, zárthelyi dolgozatok) számát, témakörét és időpontját, pótlásuk és javításuk lehetőségét:**

Tenger urai csapatjátékhoz kapcsolódó tapasztalatok írásos elemzése (beadási határidő: 2014.05.01.)

Zárthelyi dolgozat: 15. héten (utolsó tanórán)

Pótlás, javítás a Tvsz szerint.

**Vizsga jellege (szóbeli, írásbeli, vagy mindkettő):**

Írásbeli zárhelyi dolgozat

**Érdemjegy kialakítása:**

A szorgalmi időszak alatt maximálisan 100 pont szerezhető, az alábbi teljesítmény jóváírások alapján:
Tenger urai csapatjáték részvétel + írásos összegzés: 20 pont
Zárthelyi dolgozat: 80 pont

A jegykialakítás szempontjai :
A félévi tevékenység a következő pontszámhatárok szerint kerül minősítésre:
86-100 pont jeles (5);

71- 85 pont jó (4);

56- 70 pont közepes (3);

41- 55 pont elégséges (2);

0-40 pont nem teljesítette.
Nem teljesítés esetén ismétlő vizsga jelleggel (TVSZ 23.§.8.) egy előre egyeztetett időpontban a teljes tananyagból pótlási lehetőség.

**Program (előadás):**

1. hét: Tárgyismertetés, tematika áttekintése
2. hét: Környezetvédelem és a környezettudatos gondolkodás kialakulása
3. hét: Földünk globális problémái
4. hét: Pollack Expo szakmai előadásainak látogatása
5. hét: Klímaváltozás, Környezetszabályozás elméleti alapjai
6. hét: Esettanulmány: Beremend
7. hét: Ökomarketing
8. hét: Externáliák internalizálása
9. hét: Gazdálkodó szervezetek működése, beruházások
10-11. hét: Összevont óra: „A tenger urai” – Ökológiai témájú csapatjáték
12. hét: Tavaszi szünet
13. hét: Munkaszüneti nap
14. hét: „A tenger urai” csapatjáték kielemzése
15. hét: ZH

**Program (gyakorlat):**

1. hét

2. hét

3. hét

4. hét

5. hét

6. hét

7. hét

8. hét

9. hét

10. hét

11. hét

12. hét

13. hét

14. hét

15. hét